als_Latn dik_Latn sag_Latn
Shuhen bizneset, 13 mijë të papunë
Safet Gërxhaliu thotë se nëse nuk stimulohet prodhimi edhe investitorët që ekzistojnë do të humben.
Politiko
E Premte, 20 Shkurt 2015 | 13:26
0 Komente.
Vetëm në vitin e kaluar janë shuar rreth 39 biznese të huaja dhe rreth 20 përqind vendore, të cilat kanë pasur mesatarisht më shumë se 2 punëtorë. Janë regjistruar më pak se 100 kompani të huaja në vend deri më tani.
Në pesë vjetët e fundit janë humbur rreth 13 mijë vende të punës nga mbyllja e bizneseve. Shkaqet e mbylljes së bizneseve janë politikat fiskale jo adekuate, informaliteti, korrupsioni, normat e larta të interesit, monopoli i krijuar nga korporatat e mëdha, energjia elektrike e lartë dhe vështirësia e lëvizjes së lirë në vendet evropiane.
Këto janë të dhëna të analizuara nga Agjencia Kosovare e Bizneseve dhe të publikuara sot në një konferencë për medie, dhe të prezantuara nga kreu i AKB, Agim Shahini.
Safet Gërxhaliu nga Oda Ekonomike e Kosovës thotë se të dhënat janë shqetësuese dhe sipas tij kjo ‘eksplodoi’ përmes një ”ekzodi” siç e quajti ai.
Gërxhaliu thotë se nëse nuk stimulohet prodhimi edhe këta investitorë që eksitojnë do të humben.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn